PIIBEL ARMSAKS
Oled sa kunagi kogenud, et kõik kukub kaela ja põhi kaob jalge alt?
Sel korral tutvume Jeremija elu madalseisudega.
Isa, pühitse meid tões, Sinu Sõna on tõde!
Juudat valitses viimane kuningas Sidkija. Ta oli vaid 21-aastane
noormees, kui temast sai kuningas. Aga tegelikult polnud võim kunagi
tema käes. Juudas oli väga võimekas sõjaväeline juhtkond, kes otsustas
selle, mis maal tehti. Kui sõjavägi otsustas soosida Egiptust ja olla
Paabeli vastu, siis noorel kuningal polnud siin sõnaõigust.
Plaaniti mässu Paabel vastu, ei soovitud maksta makse ja siis juhtus
see, et viiest ümbruskonna riigist tuli suursaadik Jeruusalemma nõu
andma, et kuidas Nebukadnetsar troonilt kukutada.
Kõik Juuda prohvetid ja kõikide naaberriikide prohvetid olid ühel
meelel selles osas, et paari aasta pärast Nebukadnetsari võim langeb.
Jeremija on ainuke, kes ei arva sedasi. Sel korral on Issand lasknud
Jeremijal enesele loomaikke selga panna, nagu härgadele pannakse.
Jeremija on peamine ikke kandja ning ta kuulutab, et iisraellastel tuleb
kanda Nebukadnetsari iket. Kord templisse minnes kohtub Jeremija
valeprohvet Hananjat, kes ütleb: "Nõnda ütleb Issand: Selsamal kombel
murran ma Paabeli kuninga ... ikke ...enne kui kaks aastat on möödunud."
Hananja võttis ikke prohvet Jeremija kaelast ja murdis katki.
Jeremija ei hakka riidlema, vaid vastab "Aamen! Issand tehku nõnda!
Kui sa oled õigesti prohveteerinud, siis sinu sõna läheb täide."
10 päeva pärast saab Jeremija uue sõna, mida ta ütleb Hananjale:
"Sa valetasid. Sel aastal sa sured, sest sa oled kuulutanud taganemist
Issandast." Nii kohutavalt tõsine asi on kuulutamine Issanda nimel.
Kas Sõna ikka oli Issandalt saadud?
Ja nii läks. Hananja suri ja küllap nii mõnigi Jeruusalemma elanik
kahvatus ja mõtles, et kas siis võib ka kõik muu täide minna,
mida Jeremija on jutlustanud?
Sidkija 9. aastal algas piiramine. Sidkija alustas mässu Nebukadnetsari
vastu ja ei maksnud makse. Ega seda suur kuningas heaga vaadanud, vaid
saatis sõjaväe Jeruusalemma piirama. See piiramine kestab poolteist
traagilist aastat. Selle aja jooksul tuleb noor kuningas
Jeremijalt nõu küsima, mida teha ja mida Issand ütleb. Jeremija vastab
alati samamoodi: "Alistuge Nebukadnetsarile, siis pääsete".
Jeremija ütles tavalisele rahvale, et need põgeneks linnast.
Aalistuge Nebukadnetsarile ja jääte elama. Kujutage ette, armsad sõbrad,
kui keegi oleks nii jutlustanud näiteks Soomes Talvesõja ajal.
Teda oleks peetud rahvavaenlaseks. Ja nii läks Jeremijaga.
Kord võeti ta kinni. Üks sõjaväelane võttis ta kinni, väites, et ta
põgeneb kaldealaste poolele.Kaldealane ja paabellane on sama rahvas.
Jeremija saab kõva keretäie. Seejärel pandi ta vangi.
See koht oli endine veemahuti. Kujutage ette pimedat kohta, kuhu
päike ei paista ega kuu kuma, kus pole eriti sanitaarsed tingimused.
Pole voodit, kus magada. Juba üksinduses hullub inimene.
Ma ei tea, kaua Jeremija seal oli, aga pikka aega. Kui kuningas kutsub
ta järgmisel korral enese juurde, siis ta palub, et kuningas vabastaks
ta sealt maa alt, et ta ei sureks. Kuningas lubab, et ta saab viibida
vahtkonnaõues sõjaväelaste hulgas ja ta sai ühe väikese leiva päevas.
Aga sellest ei piisa. Kui Jeremija jätkab alla andmise jutlust rahvale,
siis vürstid ütlesid kuningale, et see mees tuleb surmata, kuna
ta võtab sõjameestelt võitlemistahte. Sidkija annab loa teha temaga, mida
nad aga tahavad.Vürstid võtsid Jeremija kinni ja viskasid kaevu.
See on kindlasti Jeremija elu madalhetk. Kui inimene kardab
suremist, siis haarab teda paanika. Polnud kohta, kust Jeremija
oleks saanud kinni haarata. Sentimeeter haaval uppus ta mudasse.
Teades, et varsti ei saa ta enam hingata.
Ma ei tea, kas ta hüüdis inimesi, aga kindlasti hüüdis ta Issandat.
Ise ta kirjeldab seda olukorda Nutulauludes 3:52-54.
"Tõesti, nagu lindu küttisid mind need, kes põhjuseta on mu vaenlased.
Nad tahtsid mu elu kustutada kaevus ja pildusid mu peale kive.
Vesi tõusis mul üle pea, ma ütlesin: "Nüüd olen kadunud!"
Ka sellises olukorras ei olnud Jeremija üksi. Issand oli talle
öelnud, et Ta päästab ta igast ettetulevast olukorrast.
Nüüd saab Jeremija öelda: "Ma hüüdsin su nime, Issand,
sügavaimast kaevust.
Sina kuulsid mu hüüdu: "Ära peida oma kõrva mu appihüüde eest,
et saaksin kergendust!"
Sõber, ma ei tea, millises augus sa tunned end olevat.
Millised õnnetused sind piiravad ja kuidas inimesed on ehk sind
"kividega visanud". Aga sa võid sealt augu sügavusest hüüda ja olla
kindel, et Issand kuuleb.
"Sa olid ligi, kui ma sind hüüdsin, sa ütlesid: "Ära karda!"
On täiesti teine asi olla õnnetuna augus, teades, et Issand on minuga,
kui olla seal ihuüksi.
Linnas oli üksainus inimlik inimene- etiooplasest mees, kuninga teenija,
kes tiris Jeremija august välja. Ime, et vanal mehel käed ei tulnud
käed õlaliigsesest välja. Jeremija väljatõmbamiseks läks vaja 30 meest.
Ka siin on Jeremija Jeesuse eelpilt, kuna ristisurm oli ka lämbumissurm.
Jeesusele tundus seal ristil, nagu Temagi oleks mudakaevus ja upuks.
Mis juhtus Jeruusalemmas? Piirang kestab poolteist aastat. Toit lõpeb.
Juhtub just see, mida Jeremija ennustas. Linnast saab üks suur
matmispaik. Läks just nii, nagu ta oli ennustanud: seal oli kannibalism,
inimesed sõid näljahädas üksteist.
Just sellises kohutavas olukorras tuleb lohutus. Jeremija saab
lohutusraamatu, peatükid 30-33. Jeremija saab kojujõudmise tõotuse,
vangiviimine tuleb, aga sealt pääsetakse. Ta saab tõotuse uuest
Jeruusalemmast, mida ei hävitada enam kunagi. Sellest räägib ka
Ilmutuse raamat. Ta saab tõotuse uuest lepingust. See on üks neist
tähtsaimatest Jeremija tekstidest, mida tsiteeritakse Uues Testamendis
mitmel korral. Uus Leping - mis see on?
Nii siin öeldakse:
"Vaata, päevad tulevad, ütleb Issand, mil ma teen Iisraeli sooga ja
Juuda sooga uue lepingu:...
ma panen nende sisse oma Seaduse ja kirjutan selle neile südamesse;"
Seadus on südames - inimene tahab teha Jumala tahet.
"siis ma olen neile Jumalaks ja nemad on mulle rahvaks...
sest nad kõik tunnevad mind, niihästi pisikesed kui suured, ütleb Issand;
sest ma annan andeks nende süü ega tuleta enam meelde nende pattu."
Ehk Uues Lepingus tunneme Jumalat pattude andeksandmise kaudu.
Nüüd küsin ma sinult, kas Jeesus on sulle ennekõike pattude andeksandja?
Kas Ta on sulle vaid käskude ja kogemuste andja,
või pattude andeksandja?
Olen kindel, et sinu elus on selline kogemus, kus sa tundsid end rikkuvat
Jumala käske. Tajusid, et su südames on viha Jumala vastu,
kuigi olid kristlane. Tahtsid teha oma tahet, mitte Jumala tahet.
Kui sa sellises olukorras koged, et Jeesus annab sulle andeks,
siis tunned sa Jumala südant.
Jeesus mainis Uut Lepingut, kui Ta võttis osa oma viimasel õhtul
õhtusöömaajast. Ta võttis karika ja ütles: "See karikas on uus leping
minu veres" ehk armulaud on meile antud Jeesuse tundmise vahendiks.
Kuna inimestena oleme materiaalsed, siis on meil selline abivahend kui
armulaud ja ka ristimine, kus me võime kohata Jumalat konkreetselt
mingi vahendi kaudu. Kui sa lähed järgmisel pühapäeval armulauale
ja tunnistad Issandale patud - tood need sinna armulaua ette, siis
olen kindel, et sa koged Issanda andeksandmist oma südames.
Õige armulaual osaleja on see, kes on oma patte kahetsenud.
Jeremija ennustab Issanda päeva - see on päev, mil Nebukadnetsar
vallutas linna. Aga enne Issanda päeva tuleb viimane lohutus.
Lubadus, et kuningas Taavet tuleb tagasi. Taaveti sugupuu ei katke.
Mäletate, et see juhtus siis, kui kui Jeesus löödi risti.
Tema pea kohal oli kiri: "See on Jeesus, juutide kuningas."
Issanda päev saabus, Jeruusalemm põletati, tempel hävitati.
Kõik, mida juudid olid säästnud tulevaste päevade jaoks,viidi ära,
hävitati. Ka praegune maailm on säilitatud tule jaoks.
Kõik asjad, mida me oleme säästnud, seda me ei saa viia hauda.
On tähtis, et meie eludes oleks midagi tähtsamat kui maine varandus.
Et ennekõike mõtleksime sellest, et tuleb Issanda päev - Jeesuse
tagasitulemise päev, mille jaoks peab olema nähtamatuid aardeid:
Jumala Sõna, aga ennekõike usku.
Jätkame järgmisel korral õpetust sellest, mis juhtus, kui Jeruusalemma
piirati ja tempel põletati. Mis siis juhtus Jeremijale?
Palvetame.
Issand, aita, et me koguksime igavesi aardeid, mitte ajalikke,
mis põlevad tules ja mida sööb koi ja rooste. Aamen.
Tuletan meelde, et Jeremijast saab lugeda raamatus "Nuttev vaskmüür"
ja kuulata vastavat õpetust Piiblikoolis,
või tellides saate "Piibel armsaks" DVD Taevas TV7-st.
Tänan teid. Kohtume järgmisel korral.
Õpi Jeremija raamatut! Mailis Janatuise raamatut "Nuttev vaskmüür"
saab tellida www.uusitie.com
Mailis Janatuise raamatut "Uskollinen kuolema" saab tellida
veebiaadressil www.ilosanomapiiri.fi
Saate "Piibel armsaks" Jeremija-sari salvestatakse DVD-le, seda saab
tellida aadressil www.tv7.fi
Mailis Janatuinen õpetab Jeremija raamatut piiblikoolis www.sro.fi
Tõlge: Merle Sibola